CELEX: 22013D0046
Language: sl
Date: 2013-03-15 00:00:00
Title: Sklep Skupnega odbora EGP št. 46/2013 z dne 15. marca 2013 o spremembi Priloge XXI (Statistika) k Sporazumu EGP

29.8.2013   
            
            
               SL
            
            
               Uradni list Evropske unije
            
            
               L 231/20
            
         SKLEP SKUPNEGA ODBORA EGP
   št. 46/2013
   z dne 15. marca 2013
   o spremembi Priloge XXI (Statistika) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma,
   ob upoštevanju naslednjega:
   
               (1)
            
            
               Izvedbeno uredbo Komisije (EU) št. 995/2012 z dne 26. oktobra 2012 o določitvi podrobnih pravil za izvajanje Odločbe Evropskega parlamenta in Sveta št. 1608/2003/ES o pripravi in razvoju statistike Skupnosti o znanosti in tehnologiji (1) je treba vključiti v Sporazum EGP.
            
         
               (2)
            
            
               Prilogo XXI k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Priloga XXI k Sporazumu EGP se spremeni:
   
               1.
            
            
               besedilo točke 30 (Uredba Komisije (ES) št. 753/2004) se nadomesti z naslednjim:
               „32012 R 0995: Izvedbena uredba Komisije (EU) št. 995/2012 z dne 26. oktobra 2012 o določitvi podrobnih pravil za izvajanje Odločbe Evropskega parlamenta in Sveta št. 1608/2003/ES o pripravi in razvoju statistike Skupnosti o znanosti in tehnologiji (UL L 299, 27.10.2012, str. 18).“;
            
         
               2.
            
            
               točka 31 (Uredbe Komisije (ES) št. 1450/2004) se črta.
            
         Člen 2
   Besedilo Izvedbene uredbe (EU) št. 995/2012 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 16. marca 2013 pod pogojem, da so bila predložena vsa uradna obvestila v skladu s členom 103(1) Sporazuma EGP (2).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 15. marca 2013
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 299, 27.10.2012, str. 18.
   
      (2)  Navedena ni nobena ustavna zahteva.